জোসেফ ফাইঞ্জ
জোসেফ আলবেরিক টোইস্লেটন-ওয়িকহ্যাম-ফাইঞ্জ (ইংরেজি: Joseph Alberic Twisleton-Wykeham-Fiennes, /faɪnz/; জন্ম: ২৭শে মে ১৯৭০) হলেন একজন ইংরেজ মঞ্চ ও চলচ্চিত্র অভিনেতা। তিনি শেকসপিয়ার ইন লাভ (১৯৯৮) চলচ্চিত্রে উইলিয়াম শেকসপিয়র চরিত্রে অভিনয়ের জন্য প্রসিদ্ধ। এই চলচ্চিত্রে তার কাজের জন্য তিনি শ্রেষ্ঠ অভিনেতা বিভাগে বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এছাড়া তিনি এলিজাবেথ (১৯৯৮)-এ স্যার রবার্ট ডুডলি, এনিমি অ্যাট দ্য গেটস (২০০১)-এ কমিসার দানিলভ, এবং আমেরিকান হরর স্টোরি (২০১২-২০১৩) টিভি ধারাবাহিকের দ্বিতীয় মৌসুমে মঁসিয়ে টিমোথি হাওয়ার্ড ভূমিকায় অভিনয় করেন। ২০১৭ সাল থেকে তিনি দ্য হ্যান্ডমেইড্‌স টেল টিভি ধারাবাহিকে কাজ করছেন।